Sak 6 – vedlegg b

INNSTILLING ETTER MØTESERIE OM SAK TIL ASKER SKIKLUBBS ÅRSMØTE 30. MARS 2017 FRA KAJAKKGRUPPEN VEDRØRENDE MOMSKOMPENSASJONSORDNINGEN

Den generelle momskompensasjon (knyttet til vare- og tjenestemomskompensasjon) som Asker Skiklubb får utbetalt med grunnlag i fjorårets søknad, skal fordeles på gruppene i forhold til gruppenes henførbare utgifter.

For å kompensere dette inntektsbortfallet for den sentrale administrasjonen, bes administrasjonen å se på de felleskostnadene som bæres sentralt eller å vurdere andre mer rettferdige utgifts- og kostnadsfordelinger.

Samtidig bes administrasjonen å vurdere om det finnes andre inntektsposter som skal/kan kompensere administrasjonens inntektsbortfall.

Tillegg som gruppestyret i kajakkgruppen ønsker å tilføye:

Ordningen trer i kraft fra 2018 med grunnlag i fjorårets søknad. Utbetaling til gruppene skal skje uten ugrunnet opphold etter at momskompensasjonsbeløpet er overført til Asker Skiklubb ultimo 2018.